CELEX: 32012D0049
Language: fi
Date: 2012-01-26 00:00:00
Title: 2012/49/EU: Komission päätös, annettu 26 päivänä tammikuuta 2012 , päätösten 2011/263/EU ja 2011/264/EU muuttamisesta neuvoston direktiivin 67/548/ETY ja Euroopan parlamentin ja neuvoston asetuksen (EY) N:o 1272/2008 liitteessä VI olevassa entsyymien luokittelussa tapahtuneen kehityksen huomioon ottamiseksi (tiedoksiannettu numerolla K(2012) 323)  ETA:n kannalta merkityksellinen teksti

28.1.2012   
            
            
               FI
            
            
               Euroopan unionin virallinen lehti
            
            
               L 26/36
            
         KOMISSION PÄÄTÖS,
   annettu 26 päivänä tammikuuta 2012,
   päätösten 2011/263/EU ja 2011/264/EU muuttamisesta neuvoston direktiivin 67/548/ETY ja Euroopan parlamentin ja neuvoston asetuksen (EY) N:o 1272/2008 liitteessä VI olevassa entsyymien luokittelussa tapahtuneen kehityksen huomioon ottamiseksi
   (tiedoksiannettu numerolla K(2012) 323)
   (ETA:n kannalta merkityksellinen teksti)
   (2012/49/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:
   
               (1)
            
            
               Asetuksen (EY) N:o 66/2010 6 artiklan 6 kohdassa säädetään, ettei EU-ympäristömerkkiä saa myöntää tavaroille, jotka sisältävät sellaisia aineita tai valmisteita/seoksia, jotka on luokiteltu aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1272/2008 (2) mukaisesti myrkyllisiksi, ympäristölle vaarallisiksi, syöpää tai perimän muutoksia aiheuttaviksi tai lisääntymiselle vaarallisiksi. EU-ympäristömerkkiä ei saa myöntää myöskään tavaroille, jotka sisältävät aineita, jotka mainitaan kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (3) 57 artiklassa. Asetuksen (EY) N:o 66/2010 6 artiklan 7 kohdassa säädetään, että silloin, kun näiden tavaroiden korvaaminen joko sellaisenaan tai käyttämällä vaihtoehtoisia materiaaleja tai suunnittelua ei ole teknisesti mahdollista, tai kun on kyse tuotteista, joiden kokonaisvaltainen ympäristönsuojelullinen taso on huomattavasti korkeampi verrattuna muihin samaan ryhmään kuuluviin tavaroihin, komissio voi hyväksyä toimenpiteitä poikkeusten myöntämiseksi kyseisen asetuksen 6 artiklan 6 kohdasta.
            
         
               (2)
            
            
               Komissio antoi 28 päivänä huhtikuuta 2011 päätöksen 2011/263/EU ekologisista arviointiperusteista EU-ympäristömerkin myöntämiseksi konetiskiaineille (4) ja päätöksen 2011/264/EU ekologisista arviointiperusteista EU-ympäristömerkin myöntämiseksi pyykinpesuaineille (5). Kun nämä päätökset oli jo annettu, subtilisiini, joka on tärkeä pyykinpesuaineissa ja konetiskiaineissa käytetty entsyymi, luokiteltiin lausekkeella R50 (erittäin myrkyllistä vesieliöille) vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (6) liitteen I sekä asetuksen (EY) N:o 1272/2008 liitteen VI mukaisesti, mistä syystä näille pyykinpesuaineille ja konetiskiaineille ei voida myöntää EU-ympäristömerkkiä.
            
         
               (3)
            
            
               Tämä on uutta tietoa, jota ei voitu ottaa huomioon silloin, kun pyykinpesuaineiden ja konetiskiaineiden EU-ympäristömerkkiperusteita sekä entsyymeihin sovellettavia poikkeuksien ehtoja tarkistettiin. Päätöksiä 2011/263/EU ja 2011/264/EU olisi siksi muutettava, jotta voidaan ottaa huomioon direktiivin 67/548/ETY liitteen I sekä asetuksen (EY) N:o 1272/2008 liitteen VI mukaisessa entsyymien luokittelussa tapahtunut kehitys.
            
         
               (4)
            
            
               Olisi säädettävä siirtymäkaudesta, jotta tuottajilla, joiden tuotteille on myönnetty pyykinpesuaineiden ja konetiskiaineiden EU-ympäristömerkki komission päätöksissä 2003/31/EY (7) ja 2003/200/EY (8) vahvistettujen perusteiden nojalla, olisi riittävästi aikaa mukauttaa tuotteitaan niin, että ne täyttäisivät tarkistetut perusteet ja vaatimukset, ja jotta tästä muutoksesta johtuvat lykkäykset voidaan korvata.
            
         
               (5)
            
            
               Päätöksiä 2011/263/EU ja 2011/264/EU olisi siksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan komission päätöksen 2011/263/EU liite tämän päätöksen liitteen mukaisesti.
   2 artikla
   Muutetaan komission päätöksen 2011/264/EU liite tämän päätöksen liitteen mukaisesti.
   3 artikla
   EU-ympäristömerkkiä, joka on myönnetty sellaisen hakemuksen perusteella, jota on arvioitu päätöksissä 2003/31/EY ja 2003/200/EY vahvistettujen perusteiden mukaisesti, voidaan käyttää 28 päivään syyskuuta 2012 saakka.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä tammikuuta 2012.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 27, 30.1.2010, s. 1.
   
      (2)  EUVL L 353, 31.12.2008, s. 1.
   
      (3)  EUVL L 396, 30.12.2006, s. 1.
   
      (4)  EUVL L 111, 30.4.2011, s. 22.
   
      (5)  EUVL L 111, 30.4.2011, s. 34.
   
      (6)  EYVL 196, 16.8.1967, s. 1.
   
      (7)  EYVL L 9, 15.1.2003, s. 11.
   
      (8)  EUVL L 76, 22.3.2003, s. 25.
   
      LIITE
      
                  1)
               
               
                  Päätöksen 2011/263/EU liitteessä olevan perusteessa 2 olevan b alakohdan viidennessä kohdassa olevaan poikkeuksia koskevaan taulukkoon lisätään seuraava aine:
                  
                              ”Subtilisiini
                           
                           
                              H400 Erittäin myrkyllistä vesieliöille
                           
                           
                              R 50”
                           
                        
            
                  2)
               
               
                  Päätöksen 2011/264/EU liitteessä olevan perusteessa 4 olevan b alakohdan viidennessä kohdassa olevaan poikkeuksia koskevaan taulukkoon lisätään seuraava aine:
                  
                              ”Subtilisiini
                           
                           
                              H400 Erittäin myrkyllistä vesieliöille
                           
                           
                              R 50”